
מכרז מס' 21/6.2023: מתן שירותים להפעלת סמינרים ומחנות בתנאי פנימייה לתלמידים, למדריכים רכזי טיולים בית ספריים, לרכזי חינוך חברתי ולמורים בחינוך העל יסודי ובחינוך הבלתי פורמאלי

הבהרה 2
	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה
	מענה

	1. 
	2.1.6
	6
	נסיון ב-3 שנים אחרונות-אנו מבקשים כי סעיף זה יעודכן, לתקופת הנסיון כפי שהוגדרה לסמינרים לקידום נוער (סע' 2.1.3), כך שהנסיון יקבע ל-3 שנים מתוך 5 שנים אחרונות. נבקש לציין כי מתוך ה-3 שנים אחרונות, לפחות כשנה וחצי, לא ניתן היה לקיים מפגשים בכמות הנדרשת בתנאי הסף, בגלל מגבלות הקורונה.
	ראו חוברת מכרז מתוקנת.

	2. 
	4.6.1.2
	43
	מצויין כי יום פעילות הינו עד 10 שעות. בהגדרות סע' 3.15 נרשם כי פעילות חד יומית - פעילות שמשכה עד 8 שעות.
	ההגדרה בסעיף 3.15 תתוקן ל-10 שעות.

	3. 
	4.6.1.2
	43
	האם ניתן לקבל הערכה של מועדי ו/או תקופות ימי הפעילות המתוכננות?
	מרבית הפעילות בחופשות בתי הספר : חנוכה, פסח (ללא חול המועד), חופשת חורף בחברה הערבית וחופשת הקיץ.

	4. 
	4.6.1.2
	43
	האם ניתן לקבל הערכה של טווח מרחק מוגדר לבתי"ס / אזורים/ מחוזות שונים לפעילות?
	כל האכסניות המוקצות מראש הן לטובת כלל המחוזות

	5. 
	4.6.1.3
	43
	האם ניתן לקבל הערכה של מספר משתתפים ביום פעילות? כמה ימי פעילות צפויים?
	בין 50 ל- 900 משתתפים בשיא 

	6. 
	4.6.3.2
	44
	האם ידוע היקפי מנות אלרגיה משנים עברו? 
	כ- 5% בכל סמינר. 

	7. 
	4.6.4.1
	44
	"הדפס ב-5 צבעים" - חמישה צבעי הדפס או חמישה צבעי חולצה וכובע ?
	הדרישה היא ל-5 צבעי חולצה ו-5 צבעי כובעים.

	8. 
	4.6.5.2
	44
	"רופא לכל מחנה" - האם טעות קולמוס והכוונה לכל פעילות? - השאלה מתיחסת לכל מקום נוסף בו נרשם "מחנה/מחנות" בנושא 6.
	הכוונה לרפואה בכל מחנה קרי סמינר ובהתאם לדרישת תאום טיולים במוקד טבע. 

	9. 
	4.6.5.2
	44
	"לסמינר ספציפי" - האם טעות קולמוס והכוונה לפעילות ספציפית? - השאלה מתיחסת לכל מקום נוסף בו נרשם "סמינר/סמינרים" בנושא 6.
	מחנה במשמעות סמינר. 

	10. 
	4.6.7.5
	44
	"פתיחת הקורס" - האם טעות קולמוס והכוונה ליום הפעילות? - השאלה מתיחס לכל מקום נוסף בו נרשם "קורס" בנושא 6. 
	לא. הכוונה לקורס. 

	11. 
	4.6.7.5
	44
	"סמוך לפתיחת" - נבקש כי המועד הסמוך יהיה בזמן סביר להשלמת הליך הגביה טרם הפעילות.
	המשרד יעשה ככל שביכולתו על מנת להודיע על הסכום בהקדם האפשרי.

	12. 
	4.6.7.6
	45
	"החשבונית" נבקש לכתוב החשבון / חשבון כנדרש עפ"י חוק. (עמותה אינה מגישה חשבונית אלא דרישת תשלום או חשבון). הנ"ל מתיחס בכל מקום בו נרשם "חשבונית".
	הבקשה מאושרת.

	13. 
	5.4
	45
	לאחר המילים: "נקודות איסוף" יש להוסיף: "מרכזיות" ככתוב בסעיף 5.1
	הבקשה מאושרת.

	14. 
	6.2.3
	47
	"יוצאי צבא" - פגיעה בחופש העיסוק.
	ראו תיקון לסעיף.

	15. 
	6.2.14
	48
	"מכשיר קשר" נבקש להוסיף: "ו/או טלפון נייד".
	הבקשה מאושרת.

	16. 
	7.1.2
	48
	"לרבות שינויים" - נבקש להוסיף: "בתאום עם הספק".
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	17. 
	8.7
	49
	נבקש להוסיף: "אלא אם המשרד דרש להחליפו"
	הבקשה מאושרת.

	18. 
	8.15
	50
	לא ברור כיצד הספק יכול לדעת אם העובד הינו גם עובד מדינה, במקרים בהם העובדים בהיקף חלקי (לדוגמא: מדריכים).
	על הספק מוטלת החובה לוודא זאת. 

	19. 
	8.19.2.2
	50
	המדריכים במסגרת עבודתם מדריכים בפעילויות שונות והפנסיה לה הם זכאים ניתנת עפ"י החוק. לא ניתן לתת לאותו עובד תנאים שונים ולהבדיל בין פעילויותיו השונות.
	על הספק לעמוד בכל הדרישות החוקיות הנוגעות לתשלום תנאי סוציאליים לעובדיו.

	20. 
	11.1
	53
	נבקש למחוק את המילים: "לצרכיו הפנימיים או לצרכי עבודות אחרות" - גוף אשר עוסק כל השנה לאורך עשרות שנים, משתמש בחומרים אותם הוא מייצר באופן שוטף, ולא ניתן לבדל אותם מחומרים בהם נעשה שימוש למתן השירות עפ"י מכרז זה.
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	21. 
	23.2
	68
	לאחר המילים: והנהלת החשבונות של הקבלן" יש להוסיף: "בגין הפעילות עפ"י מכרז זה".
	אין שינוי במסמכי המכרז. המשרד ינהג בשקיפות ובסבירות בהפעלת סעיף זה.

	22. 
	24.1
	68
	דרישה זו אינה סבירה. לא כל מדריך יכול לדעת את כל הקשרים של המשרד עם מקומות עבודתו, על אחת כמה וכמה - המעסיק לא יודע את כל מקומות עבודתו של המדריך, במקרה ואינו עובד קבוע. מעסיק אינו מורשה לבקש מידע על פעילויותיו האחרות של המדריך, יש בכך פגיעה בצנעת הפרט.
	על הספק לעשות כל שביכולתו על מנת לוודא כי לא קיים ניגוד עניינים בין מתן השירותים במסגרת מכרז זה לבין כל עבודה אחרת שמבצעים עובדיו.

	23. 
	24.2
	68
	דרישה זו אינה סבירה. לא כל מדריך יכול לדעת את כל הקשרים של המשרד עם מקומות עבודתו.
	ראה תשובה לשאלה 22 לעיל.

	24. 
	2.1.11
	5
	2020-21 שנות קורונה עם פעילות רבה שבוטלה, מבקש להרחיב ל 4 שנים אחרונות
	ראו חוברת מכרז מתוקנת.

	25. 
	2.12.1
	5
	2020-21 שנות קורונה עם פעילות רבה שבוטלה, מבקש להרחיב ל 4 שנים אחרונות
	ראו חוברת מכרז מתוקנת.

	26. 
	2.17.1.2
	6
	נוהל הגשת ערבויות שונה ע"י החשב הכללי ויש להגיש ערבות דיגיטלית בלבד (ראו סעיף 3.4 עמוד 7), המציע לא יכול להגיש את מסמך הערבות לבנק, יש לקבל קוד ערבות אותו אנו צריכים להעביר לבנק לצורך הפקת ערבות. נא העבירו הנחיות חדשות בנושא.
	אין שינוי במסמכי המכרז. ערבות הביצוע תהיה ערבות דיגיטלית וערבות ההצעה תהיה ערבות נייר רגילה כמפורט בסעיף.

	27. 
	4.2.12.4.2
	23
	הסעיף 4.2.12.4 ככלל עוסק ברכב להסעת הנוער (אוטובוס). תת הסעיף המדובר מדבר על רכב למנהל הסמינר. חלות מגבלות חוקיות קשות להסעת נוסעים על בעלי רישיון חדש, על נהג צעיר וכיו"ב. חלק מורשים רק לרכב אוטומטי. נא לבדוק ולהבהיר סעיף זה.
	הספק יוכל להשתמש אך ורק בנהגים שאינם נהגים צעירים. 

	28. 
	6.2.3
	47
	הסעיף הדורש נהגים יוצאי צבא עלול לחשוף לתביעה בגין אפליה – אנא אשרו שזו הדרישה או בטלו סעיף זה (מה עם מי שעשה שירות לאומי, התנדבות....)
	ראו תשובה לשאלה 14 לעיל.

	29. 
	6.2.3
	47
	הליך הוצאת רישיון לרכב ציבורי (כולל אוטובוס) כולל בדיקה במרשם הפלילי על ידי משרד התחבורה.
על פי סעיף 15(ב) לתקנות התעבורה רשות הרישוי רשאית שלא לאשר מתן רישיון לרכב ציבורי (כולל אוטובוס) למבקש שיש לו רישום במרשם הפלילי של הרשעה.
כך שאם רשות הרישוי נתנה לנהג רישיון לרכב ציבורי – המשמעות היא שאין לו רישום פלילי או שרשות הרישוי לא מצאה מניעה מלתת לו רישיון. 
על פי חוק המידע הפלילי ותקנת השבים, תשע"ט-2019 – אנו מנועים מלדרוש מאדם רישום פלילי אודותיו. יש אפוא להסתפק בעצם קיומו של רישיון לרכב ציבורי לעניין תנאי זה.
	בהתאם לדרישות המכרז הנהגים יהיו ללא עבר פלילי, באחריות הספק לדאוג למלא דרישה זו. המשרד לא דרש קבלת מידע ממערכות המידע של המשטרה. על הספק לפעול בכל האמצעים הקיימים ברשותו על פי דין על מנת לקיים דרישה זו.  



	בכבוד רב,
	אורנה מיטמיגר
                           	מנהלת אגף רכש מכרזים והתקשרויות

